Hankeleping

Tallinn	            30.01.2024 nr 2-2/24/59-1

Riigi Kaitseinvesteeringute Keskus (registrikood 70009764, asukoht Järve tn 34a, 11314 Kristiine linnaosa, Tallinn, Harju maakond ja Kaitsevägi (registrikood 70008641, asukoht Juhkentali tn 58, 15007 Kesklinna linnaosa, Tallinn, Harju maakond), mida esindab direktori 07.12.2020 käskkirja nr 77 alusel hangete osakonna juhataja Ivar Janson, edaspidi nimetatud tellija

ja

SÕIDUÕPPE OÜ (registrikood 12012876, asukoht Ella tee 9, 62213 Rõõmu küla, Luunja vald, Tartu maakond), mida esindab põhikirja alusel juhatuse liige Mart Laanemäe, edaspidi nimetatud täitja,

on sõlminud dünaamilise hankesüsteemi „Mootorsõidukijuhtide koolitused“ (viitenumber 261676) seotud hanke „Mootorsõidukijuhtide koolitused ajateenijatele 2024“ (viitenumber 273979) tulemusel hankelepingu.

1.	Lepingu ese

1.1.	Osutatavaks teenuseks on III kategooria/osa: D-kategooria (Võru piirkond) ja IV kategooria/osa: ohtliku veost vedava (Paldiski, Tapa ja Võru piirkond) mootorsõidukijuhtide koolitused ajateenijatele.
1.2.	Teenuse kirjeldus on toodud lepingu lisades.
1.3.	Teenuse osutamine toimub ostutellimuste alusel.
1.4.	Teenuse osutamise asukoht/piirkond on Paldiski, Tapa, Võru.

2.	Lepingu täitmine

2.1.	Tellija on kohustatud:

2.1.1.	teenuse tellimisel arvestama koolituseks vajamineva ajakuluga, et teenus saaks tähtaegselt teostatud;

2.2.	Täitja on kohustatud:

2.2.1.	järgima koolituste läbiviimisel tellija poolt etteantud ajavahemikke ning tähtaegu, tagades etteantud tähtaja jooksul kõikide vajalike teooria- ja sõidutundide toimumised ning broneeringute ajad kooli- ja riiklike eksamite sooritamiseks;
2.2.2.	säilitama, süstematiseerima ja arhiveerima osutatud teenusega seotud dokumentatsiooni;
2.2.3.	pidama arvestust iga koolitusel osaleja kohta (osaleja nimi, koolituse nimetus ja kategooria, lisasõitudel ja korduseksamitel osalejad, riigilõivud jm vajalik info);
2.2.4.	teavitama esimesel võimalusel tellija kontaktisikut, kui koolitusel osaleja ei ole oma tunnis/tundides (teooria- ja sõidutundide puhul) mitteosalemisest teavitanud tundi läbiviivat õpetajat lepingu punktis 2.6. toodud ajaks;
2.2.5.	esitama tellija nõudmisel määratud perioodi osas koondväljavõtte aruandluse vormil.

2.3.	Täitjal on õigus:

2.3.1.	keelduda tellimuse täitmisest, milleks ei ole piisavat ajavaru teenuse tähtaegseks täitmiseks.
2.4.	Kui broneeritud riiklike eksamite sooritamise ajad ei lange tellija poolt etteantud ajavahemikku, ei käsitleta seda lepingu rikkumisena, kui täitja esitab tellijale kirjalikud tõendid (Transpordiametist saadud vastavasisuline e-kiri) selle kohta, et riiklike eksamite sooritamise aegu ei olnud võimalik tellija poolt etteantud ajavahemikuks broneerida.
2.5.	Koolituse läbiviimiseks etteantud tähtaegade järgimine on tellijal lepingu sõlmimise vastu huvi püsimise eelduseks ning tähtaegade ületamine tellijast mitteolenevatel põhjustel rohkem kui ühel korral annab tellijale õiguse lepingust taganemiseks või ülesütlemiseks vastavalt lepingu mittenõuetekohasele täitmisele.
2.6.	Kui pooltel esineb asjaolusid, mis välistavad või raskendavad kokkulepitud kellaajal ja/või kuupäeval koolituse loengu/tunni (teooria- või sõidutunni) läbiviimist või selles osalemist, peab pool teavitama (kas kirjalikult või telefonitsi) teist poolt ette viivitamatult, kuid mitte hiljem kui 3 tundi enne koolituse loengu/tunni (teooria- või sõidutunni) algust, pakkudes koheselt välja uue kuupäeva ja/või kellaaja. Täitjal on õigus nõuda probleemide, situatsioonide lahendamiseks tellijalt vajadusel üldiseid juhiseid, informatsiooni edasi tegutsemiseks.
2.7.	Olukorras, milles täitja ei ole tellijat teavitanud koolituse loengu/tunni (teooria- või sõidutunni) ärajäämisest või edasi lükkumisest hiljemalt 3 tundi enne koolituse loengu/tunni (teooria- või sõidutunni) algust ning puudub tellija ja täitja vaheline kirjalik kokkulepe, on tellijal õigus nõuda täitjalt leppetrahvi 100 eurot ärajäänud või edasi lükkunud koolituse loengu/tunni (teooria- või sõidutunni) eest. Olukorras, milles tellija ei ole teavitanud täitjat koolituse loengu/tunni (teooria- või sõidutunni) ärajätmise või edasilükkamise soovist hiljemalt 3 tundi enne koolituse loengu/tunni (teooria- või sõidutunni) algust, on täitjal õigus nõuda tellijalt leppetrahvi 100 eurot ärajäänud või edasilükkunud koolituse loengu/tunni (teooria- või sõidutunni) eest.

3.	Maksetingimused

3.1.	Teenuse ühiku hinnad on määratud täitja pakkumuses (lisa 6-9) ja need on siduvad kuni lepinguliste kohustuste täitmiseni.
3.2.	Täitja pakkumuses toodud hinnad peavad sisaldama kõiki lepingu täitmiseks vajalikke kulusid, sh õppematerjale.
3.3.	Läbiviidud koolituse kohta esitatakse mitte rohkem kui kaks arvet (põhikoolitus ja vajadusel lisasõidud ning korduseksamid).
3.4.	Juhul kui koolitusel osaleja koolitust ettenähtud mahus ei läbi seoses ennetähtaegselt reservi arvamisega või muul tellijast mittesõltuval põhjusel (nt olukorras kus õpe jääb pooleli: koolitusel osaleja on osadel tundidel osalenud, aga ei saa tundides lõpuni käia), tasub tellija täitjale reaalselt läbitud tundide eest (tundide eest, kus koolitusel osaleja osales). Läbitud tunnid ja nende maksumus märgitakse tellijale väljastatavale arvele.
3.5.	Juhul, kui tellija teenistuse iseärasuste tõttu peaks lõplik koolitusel osalejate arv muutuma (ajateenijad arvatakse reservi, esineb planeeritavast erinev vajadus sõidukijuhtide koolituseks vms), võib lepingu kogumaksumus muutuda võrdeliselt täitja seotud hanke pakkumuses toodud ja fikseeritud koolituste ühikuhindade ja riigilõivude ühikuhindade võrra vastavalt koolitusel osalejate arvule ja tasutud riigilõivude maksumusele. Tellija tasub arved reaalselt osutatud teenuste eest.

3.6.	Täitja esitab e-arve, millele on märgitud:

3.6.1.	Maksja andmed: Kaitsevägi, registrikood 70008641
3.6.2.	Muud arvele märgitavad andmed:
Kontaktisiku nimi
Seotud hanke lepinguosa viitenumbrid:
III kategooria/osa: D- kategooria: 273979002000003
IV kategooria/osa: ohtlik veos: 273979002000004
Hankelepingu number 2-2/24/59-1
Teenuse nimetus, kogus, ühiku hind
Muu vajalik teave, kui arve juurde ei ole lisatud täidetud aruandluse vormi

3.7.	Arve esitamise aluseks on täitja poolt täidetud ja tellija kontaktisikutele (üksuse kontaktisik, anu.loss@mil.ee ja tereza.feldberg@mil.ee) esitatud aruandluse vorm (lisa 4).

4.	Kontaktisikud

4.1.	Tellija kontaktisikuteks on Anu Loss, anu.loss@mil.ee, +372 717 1715 ja Anu Vasar, anu.vasar@rkik.ee, +372 5919 4006.
4.2.	Täitja kontaktisikuks on Mart Laanemäe, e-post soiduoppe@gmail.com, tel +372 5348 2566.

5.	Lepingu jõustumine ja lõppemine

5.1.	Leping jõustub tellija allkirjastamisest ning kehtib kuni 12 kuud või poolte lepinguliste kohustuste täitmiseni.
5.2.	Lepingu alusel tellitava teenuse tellimise periood on 01.03.2024 – 20.12.2024.
5.3.	Lepingu lahutamatuteks osadeks on leping ja selle lisad, pooltevahelised kirjalikud teated ning kõik lepingu muudatused ja muud lisad.
5.4.	Leping on koostatud ühes eksemplaris ja allkirjastatud digitaalselt.

6.	Lisad

6.1.	Lisa 1. Tehniline kirjeldus
6.2.	Lisa 2. Kaitseväe juhataja asetäitja 26.07.2022 käsuga nr 2281K kinnitatud „Autojuhi erialakursuse õppekava“
6.3.	Lisa 3. Hankelepingu üldtingimused
6.4.	Lisa 4. Aruandluse vorm
6.5.	Lisa 5. Julgeolekutingimused
6.6.	Lisa 6. III kategooria/osa: D- kategooria (Võru piirkond) pakkumus
6.7.	Lisa 7. IV kategooria/osa: ohtliku veost vedava mootorsõidukijuhtide koolituste (Paldiski piirkond) pakkumus
6.8.	Lisa 8. IV kategooria/osa: ohtliku veost vedava mootorsõidukijuhtide koolituste (Tapa piirkond) pakkumus
6.9.	Lisa 9. IV kategooria/osa: ohtliku veost vedava mootorsõidukijuhtide koolituste (Võru piirkond) pakkumus

Tellija:

Riigi Kaitseinvesteeringute Keskus
registrikood 70009764
Järve 34a
11314 Kristiine linnaosa
Tallinn
Harju maakond

Kaitsevägi
registrikood 70008641
Juhkentali tn 58
15007 Kesklinna linnaosa
Tallinn
Harju maakond

(allkirjastatud digitaalselt)

Ivar Janson
hangete osakonna juhataja	Täitja:

SÕIDUÕPPE OÜ
registrikood 12012876
Ella tee 9
62213 Rõõmu küla
Luunja vald
Tartu maakond

(allkirjastatud digitaalselt)

Mart Laanemäe
juhatuse liige